wickkiey/tamil-wikipedia-chunked huggingface dataset:
# கொரிய இலக்கியம்

## புத்திலக்கியம்

### கொரியாவின் பிரிவினை

1945க்குப் பின் கொரியா வட கொரியா தென்கொரியா என இரண்டாகப் பிரிந்த்து. கொரியப் போர் உருவாக்கிய சூழல் போரும் அவலமும் அதன் காயங்களும் குறித்த இலக்கிய வளர்ச்சிக்குத் தூண்டுதல் தந்தது.  
**வடகொரியா (கொரிய மக்கள் குடியரசு)**  
பிரிவினைக்குப் பின் வட கொரிய இலக்கியம் புதியதொரு திருப்பத்தைக் கண்டது. காண்க. வடகொரிய இலக்கியம்.  
**தென்கொரியா (கொரியக் குடியரசு)**  
போருக்குப் பிந்தைய தென்கொரிய இலக்கியம் எளிய மக்களின் துன்ப, துயரங்களைப் பேசியது. போர்தந்த தேசிய வெதனையைப் பேசியது.. கொரிய மரபு விழுமியங்கள் சிதைவுற்றதும் ஒரு முதன்மைக் கருப்பொருளாகியது. போருக்குப் பின் ஒரு மரபு இலக்கிய இயக்கமும் புதிய செய்முறை முயற்சிகளும் உருவாகின. மரபியக்க்க் கவிதைகள் பழைய இசைவடிவங்களிலும் நாட்டுப்புறக் கருப்பொருல்களிலும் கால்கொண்டது. புது முயற்சிக் கவிதைகள் அன்றாடக் கொரிய வாழ்க்கை பட்டறிவுகளில் திளைத்தது..  
பல கொரிய எழுத்தளர்கள் 1960களுக்குப் பின் போருக்குப் பிந்தைய எழுத்தை உணர்ச்சிமயத் தப்பிப்பாக்க் கருதி புறந்தள்ளலாயினர். சில தென்கொரிய எழுத்தாளர்கள் மரபு மாந்தநேயத்தைப் போற்றி எழுதினாலும் மற்றவர்கள் அயன்மையாதல் போக்கையும்வாழ்க்கையின் அவலத்தையும் படம்பிடித்தனர். இவர்கள் மக்களை நிகழ்கால அரசியல் நிலவலைக் காணவைத்தனர்.எனவே கவிதையும் இலக்கியமும் முதன்மைவாய்ந்த அரசியல்கூர்மை அடைந்தன. இவற்றில் மாலைய புத்தியல் தன்ஐயும் ஊடுபாவாக விரவியதும் குறிப்பிடத் தக்கது. 1970களில் நிறுவன எதிர்ப்பு இலக்கியம் மலர்ந்தது. உழவரைப் புறக்கணித்து, வேகமாகத் தொழில்துறை வளர்தலை உய்யநிலையில் இலக்கியம் ஆய்ந்தது.  
அதேவேளையில் இலக்கியம் தேசியப் பிரிவினையை அக்கறையோடு பேசியது. இக்கருப்பொருள் மக்களிடம் பெரிய வரவெஐப் பெற்றது. இந்நூற்றாண்டின் தொடக்கத்தில் இன்னமும் பொதுக் கருப்பொருளாக விளங்கிவருகிறது. என்றாலும் செவ்வியல் கதைகளையும் மக்கள் விரும்புகின்றனர். தென்கொரியாவில் பல வடகொரிய எழுத்தாளர்கள் இன்று பெரிதும் வரவெற்கவும் மதிக்கவும் படுகின்றனர். 2005 இல் வட, தென் கொரிய எழுத்தாளர்களின் கூட்டு இலக்கியப் பேராயம் நட்த்தப்பட்டது.
# கொரிய இலக்கியம்

## கொரியப் புலம்பெயர் இலக்கியம்

கொரிய இலக்கியம் 1980களுக்குப் பிறகே தீவகம் தாண்டி வெளியுலகின் பார்வைக்கு வந்தது எனலாம். மொழிபெயர்க்கப்பட்ட நூல்களோ பன்முகமானவை. மொழிபெயர்ப்பின் தரமும் மேம்பட்டது.* *நெருப்புப் பூக்கள்* (1974) ஆங்கிலத்தில் வெளியிடப்பட்ட முதல் கொரிய இலக்கியத் தொகுதி ஆகும். ஆங்கிலம் சாராத மொழிகளில் மிகவும் குறைவாகவே கொரிய இலக்கியங்கள் மொழிபெயர்க்கப்பட்டன. செருமானியம், எசுபானியம், பிரெஞ்சு, போலிசு மொழிகளில் இவற்றை மொழிபெயர்க்க கொரிய எல்.டி.ஐ உதவியது.கொரியத் திரைப்படங்களி வெற்றி கொரிய மக்கள் இலக்கிய மொழிபெயர்ப்புக்குக் குறிப்பாக, யப்பானிலும் சீனாவிலும்உந்துதல் அளித்தது.
# சிறந்த தென்னிந்தியக் கலை இயக்குநருக்கான பிலிம்பேர் விருது

**சிறந்த தென்னிந்தியக் கலை இயக்குநருக்கான பிலிம்பேர் விருது** என்பது பிலிம்பேர் என்ற இதழால் ஆண்டுதோறும் பிலிம்பேர் விருதுகளின் தென்னிந்தியப் பிரிவான தென்னிந்திய பிலிம்பேர் விருதுகள் பிரிவின் கீழ் வழங்கப்படும் விருதாகும். இவ்விருது தென்னிந்திய மொழித் திரைப்படங்களில் சிறப்பான செயற்கையான படப்பிடிப்பு அரங்கங்களை அமைக்கும் கலை இயக்குநருக்கு வழங்கப்படுகிறது.
# சிறந்த தென்னிந்தியக் கலை இயக்குநருக்கான பிலிம்பேர் விருது

## விருது வென்றவர்கள்

| சான்றுகள் |  |  |  |  |
| --- | --- | --- | --- | --- |
| 2017 | சபு சிரில் | *பாகுபலி 2* | தெலுங்கு |  |
| 2010 | சபு சிரில் | *எந்திரன்* | தமிழ் |  |
| 2007 | தோட்டா தரணி | *சிவாஜி* | தமிழ் |  |
| 2005 | சபு சிரில் | *அந்நியன்* | தமிழ் |  |
| 1998 | தோட்டா தரணி | *சூடலானி உந்தி* | தெலுங்கு | } |
# சோடியம் சிலிசைடு

**சோடியம் சிலிசைடு** *(Sodium silicide)* என்பது (NaSi, Na2Si, Na4Si4) என்ற வாய்ப்பாடு கொண்ட இருதனிம கனிமச் சேர்மமாகும். சோடியம் மற்றும் சிலிக்கான் சேர்ந்து இச்சேர்மம் உருவாகிறது. கருப்பு நிறத்தில் அல்லது சாம்பல்நிறத்தில் படிகத் திண்மமாக சோடியம் சிலிசைடு காணப்படுகிறது.  
சோடியம் சிலிசைடு, தண்ணீருடன் உடனடியாக வெப்பம் உமிழ்வினை புரிந்து வாயுநிலை ஐதரசன் மற்றும் நீர்த்த சோடியம் சிலிக்கேட்டுகளை உண்டாக்குகிறது. இவ்வெப்ப உமிழ் வினையில் (~175 கியூ•மோல்−1) வெப்பம் வெளிவிடப்படுகிறது.:
: 2 NaSi + 5 H<sub>2</sub>O &rarr; 5 H<sub>2</sub> + Na<sub>2</sub>Si<sub>2</sub>O<sub>5</sub>  
ஐதரசனை எரிபொருளாகப் பயன்படுத்த உற்பத்தி செய்யப்படும் தொழில் நுட்பத்தில் இம்முறை உபயோகமாகிறது.
# எல்லை ஆளி

**எல்லை ஆளி** (*limit switch*) என்பது மின்பொறியியலில் ஒரு நிலைமாற்றி ஆகும். இது இயந்திர பாகங்களின் இயக்கத்தினாலோ அல்லது ஒரு பொருளின் இருப்பினாலோ இயக்கப்படுகிறது. இது இயந்திரத்தினை கட்டுப்படுத்தும் கட்டுப்பாட்டு முறைமையாகவோ, பாதுகாப்பு பிணைப்பு (*Interlock*) அல்லது ஒரு குறிப்பிட்ட இடத்தினை கடந்து செல்லும் பொருட்களை எண்ணவோ பயன்படுகிறது.  
, and indicates the position of a gate to a control system.]]
# கொரிய வண்ண ஓவியம்

**கொரிய வண்ண ஓவியம்** *(Korean painting)* பலவகைப் பரப்புகளில் கொரியாவில் தீட்டப்பட்ட அல்லது புலம்பெயர்ந்த கொரியர்களால் தீட்டப்பட்ட ஓவியத்தைக் குறிக்கும். இது பாறைக்கீறல்களில் இருந்து மாறும் ஒளிப்பின்னலைப் பயன்படுத்தும் நிகழ்கால பின்னைப் புத்திய ஓவியம் வரை உள்ளடக்கும். அணிஎழுத்துகள் அருகலாக எல்லா ஓவியன்களிலும் அமையலாம்.காண்க, கொரிய அணிஎழுத்து. கிழக்காசிய ஓவியங்களைப் போலவே கொரிய ஓவியத்திலும் இடவெளி அழகு பெரும்பங்காற்றுகிறது.  
(1783-1837).]]
# கொரிய வண்ண ஓவியம்

## திணைக் கருப்பொருள்கள்

, 16 ஆம் நூற்றாண்டு கொரிய யோசியோன் கால புத்த மத ஓவியம்.]]
# கொரிய வண்ண ஓவியம்

## கோரியியோ பேரரசு

, கொரியியோ பேரரசு (918-1392); 14c யின் முதல் அரைப்பகுதி.]]
# கொரிய வண்ண ஓவியம்

## சிறந்த 20 ஆம் நூற்றாண்டு ஓவியர்கள்

- பார்க் சு கியூன்
- நாம் யூன் பைக்
- சாங் உச்சின்
- சியூந்த் யா ரீ
- இலீ உப்பான்
# கொரிய வண்ண ஓவியம்

## புத்தலை

- இலீ தோங் யோயுப்
- சுகு யாங்சுன்
# கொரிய வண்ண ஓவியம்

## 21 ஆம் நூற்றாண்டு கொரிய ஓவியர்கள்

- ஆமி சோல்
- டேவிட் சோயே
- சியோன்னா ஃஓங்
- திசுக்கூன் சு கிம்
- யுங்கேயுன் ஓகு
- கிம் சாங்-சூன்
# அச்சே

**அச்சே**, **அச்சி**, அல்லது **ஆச்சே** (*Aceh* <small>அல்லது</small> *Aceh Provinc*e; அச்சே: *Nanggroë Acèh;* இந்தோனேசியம்: *Provinsi Aceh*) என்பது இந்தோனேசியாவின் மேற்குமுனைப் பகுதியில் அமைந்துள்ள ஒரு மாகாணம் ஆகும். இது இந்தோனேசியாவின் தன்னாட்சி நிர்வாகப் பகுதிகளில் ஒன்றாக வகைப்படுத்தப்பட்டு உள்ளது.  
இதன் தலைநகரம் பண்டா அச்சே ஆகும். இது இந்தியாவின் அந்தமான் நிக்கோபார் தீவுகளுக்கு அருகில் அமைந்துள்ளது. மத ரீதியாக ஆச்சே மாகாணம் ஒரு பழமைவாத பிரதேசம்; மற்றும் சரியா சட்டத்தை அதிகாரப்பூர்வமாக நடைமுறைப்படுத்தும் ஒரே இந்தோனேசிய மாகாணமும் ஆகும். இங்கு 10 வெவ்வேறு பழங்குடியின மக்கள் வாழ்கின்றனர். இவர்களில் பெரும்பான்மையானோர் அச்சே இன மக்கள் ஆவர். அச்சே இயற்கை வளங்கள் நிறைந்த பகுதியாகும். இங்கு பாறை எண்ணெய், இயற்கை எரிவளி ஆகியவை கிடைக்கின்றன. உலகிலேயே அதிய எரிவளி கிடைக்கும் இடங்களில் இது முன்னணியில் உள்ளதாக புள்ளிவிவரங்கள் தெரிவிக்கின்றன. இது மதப் பழமைவாதக் கொள்கையுடைய மக்கள் அதிகம் வசிக்கு பகுதியாகும்.
# அச்சே

## அரசு

இந்த அச்சே மாகாணம் சிறப்புத் தன்னாட்சி நிர்வாகப் பகுதியாக கருதப்படுகிறது. எனவே, மற்ற மாகாணங்களைக் காட்டிலும், அதிக அளவில் தன்னாட்சியைக் கொண்டது.
# அச்சே

## அரசு

### ஆட்சிப் பிரிவுகள்

இந்த மாகாணம் பதினெட்டு உட்பிரிவுகளாகவும், ஐந்து நகரங்களாகவும் பிரிக்கப்பட்டுள்ளது. இங்குள்ள பெரிய நகரமான பண்டா ஆச்சே, இதன் தலைநகரம் ஆகும்.  
- சபாங் மாநகரம் *(Sabang City)*
- பண்டா அச்சே *(Banda Aceh City)*
- அச்சே மாநகரம்*(Aceh Regency)*
- அச்சே பெசார் *(Aceh Besar Regency)*
- பிடீ மாநகரம் *(Pidie Regency)*
- பிடீ ஜாயா மாநகரம் *(Pidie Jaya Regency)*
- பிரியூன் மாநகரம் *(Bireuen Regency)*
- மத்திய அச்சே மாநகரம் *(Central Aceh Regency)*
- பெனேர் மெரியா மாநகரம் *(Bener Meriah Regency)*
- வடக்கு அச்சே மாநகரம் *(North Aceh Regency)*
- லொக்சியுமவே *(Lhokseumawe City)*
- கிழக்கு அச்சே *(East Aceh Regency)*
- தெற்கு அச்சே *(South Aceh Regency)*
- லங்சா *(Langsa City)*
- அச்சே தமியாங் (*Aceh Tamiang Regency)*
- காயோ லூவேசு *(Gayo Lues Regency)*
- தென்மத்திய ஆச்சே *(South Central Aceh Regency)*
- சுபுலு சலாம் *(Subulussalam City)*
- அச்சே சிங்கில் *(Aceh Singkil Regency)*
- சிமியுலே *(Simeulue Regency)*
- தென்மேற்கு அச்சே *(Southwest Aceh Regency)*
- நகன் ராயா *(Nagan Raya Regency)*
- மேற்கு அச்சே *(West Aceh Regency)*
- அச்சே ஜெயா *(Aceh Jaya Regency)*
# அச்சே

## பொருளாதாரம்

2004-ஆம் ஆண்டில் ஏற்பட்ட சுனாமியின் தாக்கத்தால் சீரழிவு ஏற்பட்டு, இந்தப் பகுதி முழுவதும் பாதிக்கப்பட்டு இருந்தது. இந்தப் பகுதி சுனாமி ஏற்பட்ட மையப் பகுதிக்கு அருகில் மிக அமைந்து இருந்தது. அதனால் கிட்டத்தட்ட 170,000 மக்கள் இறந்தனர். ஒரு வருடத்திற்கு பின்னரும் பலர் வீடுகள் இல்லாமல் முகாம்களில் தங்கியிருந்தனர். இங்கு வாழும் மக்களில் பலர் வறுமைக்கோட்டுக்கு கீழான வாழ்க்கை நிலையை கொண்டுள்ளனர். இந்தப் பகுதியை மறுசீரமைக்க இந்தோனேசிய அரசு ஒரு குழுவை அமைத்தது. பன்னாட்டு நிறுவனங்கள், அரசு ஆகியவற்றுடன் மக்களும் தங்கள் இருப்பிடங்களை மீளக் கட்டுவிக்கும் பணியை தொடங்கினர். இங்கு சுனாமி நினைவாக அருங்காட்சியகம் ஒன்றும் அமைக்கப்பட்டது.
# அச்சே

## சுற்றுச்சுழலும் உயிரிகளும்

இங்கு பல வகையான உயிரினங்கள் வாழ்கின்றன. இங்கு சுமாத்திரா காண்டா மிருகங்கள் *(Sumatran rhinoceros),* சுமாத்திரா புலி, ஓராங் ஊத்தான் *(Orangutan),* சுமாத்திரா யானை ஆகிய அரிய உயிரினங்கள் வாழ்கின்றன. 1970-ஆம் ஆண்டு முதலே இந்தப் பகுதியில் காடழிப்பு நடந்து வருகிறது.
# அச்சே

## சுற்றுச்சுழலும் உயிரிகளும்

### பண்பாடு

இங்கு அச்சே இன மக்கள், காயோ இன மக்கள், அலாஸ் இன மக்கள், மலாய் மக்கள் உள்ளிட்டோர் வசிக்கின்றனர். இங்கு வாழும் மக்கள் அச்சே மொழியில் பேசுகின்றனர். இது சாமிக் மொழிக்குடும்பத்தைச் சேர்ந்த மொழி. இந்த மொழியுடன் தொடர்புடைய மொழிகள் வியட்நாமிலும், கம்போடியாவிலும் வாழும் மக்களால் பேசப்படுகின்றன. இந்த மொழி மலாய் மொழிக் குடும்படுத்துடனும் தொடர்புடையது. இந்த மொழியில் மலாய், அரபு மொழிகளின் தாக்கத்தை உணர முடியும். இந்த மொழி ஜாவி எழுத்துகளில் எழுதப்படுகிறது.
# அச்சே

## சுற்றுச்சுழலும் உயிரிகளும்

### சமயம்

இங்கு வாழும் மக்களில் 98 சதவீதம் பேர் இசுலாமிய சமயத்தை பின்பற்றுகின்றனர். 50,300 மக்கள் புரொட்டஸ்தானத்தையும், 3,310 மக்கள் கத்தோலிக்கத்தையும் பின்பற்றுகின்றனர்.
# திருவள்ளுவர் நாள்

**திருவள்ளுவர் நாள்** என்பது புகழ்பெற்ற தமிழ்ப் புலவர் திருவள்ளுவரைப் பெருமைப்படுத்தும் விதமாக ஆண்டுதோறும் வழங்கப்படுகிறது. ஒவ்வொரு ஆண்டும் பொங்கல் திருநாளின் ஒரு நிகழ்வாக தை மாதத்தின் இரண்டாவது நாளான மாட்டுப் பொங்கல் திருநாளன்று, திருவள்ளுவர் நாளாகக் கொண்டாடப்படுகிறது. கிரிகோரியன் நாட்காட்டியின்படி <u>சனவரி மாதம் 15ஆவது நாள்</u> (நெட்டாண்டு எனில் சனவரி 16) <u>திருவள்ளுவர் நாளாகும்</u>.  
இந்நாளானது தமிழக அரசின் விடுமுறை நாட்களில் ஒன்றாகும்.
# திருவள்ளுவர் நாள்

## இதனையும் காண்க

- திருவள்ளுவர் ஆண்டு
- திருவள்ளுவர் சிலை
# கிமோனோ

**கிமோனோ** (*kimono*) என்பது ஒரு சப்பானிய மரபுவழி ஆடை ஆகும். இதை ஆண், பெண் இருபாலாரும் அணிவர். சப்பானிய மொழியில் கிமோனோ என்ற சொல்லுக்கு "அணியும் பொருள்" ("கி" - அணிதல், "மோனோ" - பொருள்) என்பது பொருள். தற்காலத்தில் முக்கியமான விழாக்களிலும், முறைசார்ந்த நிகழ்வுகளிலுமே கிமோனோ பயன்படுத்தப்படுகிறது.  
"T" வடிவம் கொண்டதும், நேர்கோடுகளால் ஆனதுமான கிமோனோக்களின் கீழ் விளிம்பு அணியும்போது கணுக்கால் அளவுக்கு வரும். இதற்குக் கழுத்துப் பட்டையும், நீளமான கைகளும் இருக்கும். கிமோனோக்களின் இடப்பக்கப் பகுதி வலப்பக்கத்தின் மேலாகச் செல்லும்படி உடம்பைச் சுற்றி அணியப்படுகின்றன. இது ஒபி எனப்படும் நாடா மூலம் உடம்பின் பிற்பகுதியில் முடிச்சு இட்டுக் கட்டப்படும். இறந்தவர்களுக்கு, புதைப்பதற்கு முன் அணிவிக்கும்போது மட்டும் மறுபுறமாகச் சுற்றப்படுகிறது. கிமோனோக்கள் பொதுவாக "சோரி" அல்லது "கோதா" எனப்படும் மரபுவழிக் காலணிகளுடனும், பெருவிரல் பிரிந்திருக்கும் காலுறைகளுடனும் (*தாபி*) அணிவது வழக்கம்.  
இக்காலத்தில், சிறப்பு நிகழ்வுகளில் பெண்களே பெரும்பாலும் கிமோனோக்களை அணிகின்றனர். மரபுவழியாக, திருமணமாகாத பெண்கள் ஏறத்தாழ நிலமட்டம் வரை நீண்டிருக்கும் கைகளுடன் கூடிய "புரிசாடே"
# கிமோனோ

## வரலாறு

கிமோனோவுக்கு கெர்ஃபூக்கு என்னும் இன்னொரு பெயர் உண்டு. “‘‘வூ‘’ க்களின் உடை“ என்பது இதன் நேரடிப் பொருள். வூ, கிபி 222–280 காலப் பகுதியில் பலம் வாய்ந்த அரசுகளில் ஒன்றாக இருந்தது. இது, தொடக்ககாலக் கிமோனோக்கள் மரபுவழி ஹான் சீன ஆடைகளின் செல்வாக்குக்கு உட்பட்டிருந்ததைக் காட்டுகிறது. கி.பி ஐந்தாம் நூற்றாண்டளவில் சப்பானிலிருந்து சீனாவுக்குச் சென்ற தூதுக்குழுக்கள் ஊடாகவே சப்பானில் சீனப் பண்பாட்டை ஏற்றுக்கொள்ளும் போக்கு ஏற்பட்டது. எட்டாம் நூற்றாண்டிலேயே சீனப் பாங்குகள் சப்பானில் பிரபலமாகியதுடன் ஒன்றன்மேல் ஒன்று படியும் கழுத்துப் பட்டை பெண்களின் கிமோனோக்களில் பிரபலமாகியது. ஆணையைத் தொடர்ந்து காவல் துறை, தொடர்வண்டிப் பாதையில் வேலை செய்வோர், ஆசிரியர் போன்றோர் மேனாட்டு உடைகளுக்கு மாறினர். ஆண் பிள்ளைகளுக்கான பள்ளிச் சீருடைகளும் மேனாட்டுப் பாணியிலேயே அமைந்தன. 1923ன் பெரும் காந்தோ நிலநடுக்கத்தின் பின்னர், கிமோனோ அணிந்தபடி ஓடுவது கடினமாக இருந்ததால், கிமோனோ அணிந்தவர்களே பெரும்பாலும் கொள்ளைக்காரர்களிடம் அகப்பட்டுப் பெரும் பாதிப்புக்களுக்கு உள்ளாகினர். டோக்கியோ பெண்கள் மற்றும் சிறுவர் ஆடை உற்பத்தியாளர் சங்கம் (東京婦人子供服組合) மேனாட்டு ஆடைகளைப் பிரபலம் ஆக்கியது. 1920 இக்கும் 1930 இக்கும் இடைப்பட்ட காலத்தில், பெண் பிள்ளைகளின் பள்ளிச் சீருடையாக இருந்த அக்காமாவுக்குப் பதிலாக, பிரித்தானிய அரச கடற்படையினரின் சீருடையைத் தழுவிய *சேரா பூக்கு* என அழைக்கப்பட்ட சீருடை புழக்கத்துக்கு வந்தது. 1932 இல் சிரோக்கியாவின் *நிகோன்பாசி* வணிக நிலையத்தில் ஏற்பட்ட தீ விபத்தே கிமோனோ அன்றாட உடையாகப் பயன்பட்டுவதைக் கைவிட ஊக்கியாக அமைந்ததாக நம்பப்படுகிறது.
# வங்காளதேச வரலாறு

**வங்காளதேச வரலாறு** (History of Bangladesh), பாகிஸ்தானிடமிருந்து 1971இல் விடுதலை அடைந்து, வங்காளதேசம் எனும் தனி நாடாக விளங்குவதற்கு முன், 1947 முதல் 1971 முடிய கிழக்கு பாக்கிஸ்தான் என்று அழைக்கப்பட்டது. இந்தியப் பிரிவினை வரை, இந்திய வரலாறு வங்காள தேசத்திற்கும் பொருந்துவதாக உள்ளது.
# வங்காளதேச வரலாறு

## பண்டைய வரலாறு

### வரலாற்றுக்கு முந்தைய காலம்

பண்டைய கிழக்கிந்தியாவின் வங்காள தேசத்தின் பெரும் பகுதிகள், கிமு 600 முதல் - 300 வரை, 16 குடியரசுகள் எனப்படும், மகாஜனபத நாடுகளில் ஒன்றான அங்க நாட்டின் கீழ் இருந்தது.  
வங்காளதேசத்தில், திராவிட மொழியின் கிளையான *குருக்* அல்லது *குருக்ஸ்* அல்லது ஆஸ்டிரோ-ஆசியாடிக் மொழியான *சாந்தல்* மொழி பேசப்பட்டது. பின்னர் திபெத்திய-பர்மியன் மொழிகள் பேசும் மக்கள் வங்காளதேசத்தில் குடியேறினர்.  
வங்காளதேசம், மகத நாட்டின் ஒரு பகுதியாக மாறிய பின்னர், கி மு ஏழாம் நூற்றாண்டில், முதன் முதலாக நந்தர்கள் காலத்தில் இந்தோ-ஆரியரின் நாகரீக பகுதியில் இணைந்தது. பின்னர் வங்காள தேசம் பௌத்த சமயத்தின் ஆதிக்கத்தில் சென்றது.
# வங்காளதேச வரலாறு

## பண்டைய வரலாறு

### கங்காரிதய் பேரரசு

, மற்றும் கங்காரிதய் பேரரசு மற்றும் அருகமைந்த அலெக்சாண்டரின் பேரரசுடன்]]
, ஆசியாவின் வரைபடம்]]  
அலெக்சாண்டர் இந்தியாவின் மீது படையெடுத்த போது, வங்காள தேசத்தில் கங்காரிதாய் பேரரசு பெரும் படைபலத்துடன் இருந்தது.
# வங்காளதேச வரலாறு

## ஆரம்ப மத்தியகால வரலாறு

குப்தப் பேரரசுசிற்கு முன்னர் வங்காளம் இருளில் மறைத்து வைக்கப்பட்டிருந்த நிலையில் இருந்தது. சமுத்திர குப்தர் வங்காளத்தைக் கைப்பற்றி புஷ்கரனா மற்றும் சமத்ததா என இரண்டு நாடுகளாக பிரித்தார். இரண்டாம் சந்திரகுப்தர், வங்க நாட்டை வென்று, குப்த பேரரசுடன் இணைத்துக் கொண்டார். பின்னர் ஹர்ஷவர்தனர் மற்றும் காமரூப பேரரசில், வங்காள தேசம் ஒரு பகுதியாக இருந்தது.
# வங்காளதேச வரலாறு

## ஆரம்ப மத்தியகால வரலாறு

### கௌடப் பேரரசு

மகத நாட்டின் கௌடப் பேரரசர் சசாங்கன் கி. பி 590 முதல் 626 முடிய முப்பத்தாறு ஆண்டுகள் வங்காளத்தை தனது பேரரசுடன் இணைத்து ஆண்டான்.
# வங்காளதேச வரலாறு

## ஆரம்ப மத்தியகால வரலாறு

### பாலப் பேரரசு

பௌத்த சமயத்தைச் சார்ந்த, மண்ணின் மைந்தர்களான பாலர்கள், வங்காளத்தை சுதந்திரமாக கி பி எட்டாம் நூற்றாண்டு முதல் 12ஆம் நூற்றாண்டு வரை ஆண்டனர்.  
தலைநகர் விக்கிரம்பூரில் பிறந்த பௌத்த குரு அசிதர்]]  
மன்னர் தர்மபாலன் மற்றும் தேவபாலன் காலத்தில் வட இந்தியாவில், வடக்கிலும் தெற்கிலும், இமயம் முதல் விந்தியம் வரையும், கிழக்கிலும் மேற்கிலும், வங்காள விரிகுடா முதல் குஜராத்தின் அரேபியன் கடல் வரையும், தனது பாலப் பேரரசை விரிவுப் படுத்தினர். மேலும் அருகில் உள்ள கலிங்க நாட்டையும் கைப்பற்றினர்.வீழ்ச்சியுடன் இருந்த காமரூப நாட்டையும், இராஷ்டிரகூடர்கள் மற்றும் கூர்ஜர-பிரதிகாரப் பேரரசுகளை வென்றனர் Devapala is also believed to have led an army up to the Indus river in Punjab.சோழர்கள் மற்றும் சாளுக்கியர்களின் தொடர் படையெடுப்புகளால், பாலப் பேரரசு வீழ்ச்சியடைந்து, சென் பேரரசு நிறுவப்பட்டது.
# வங்காளதேச வரலாறு

## ஆரம்ப மத்தியகால வரலாறு

### சந்திர வம்சம்

விக்கிரம்பூர் எனும் தற்கால முன்சிகஞ்ச் நகரை தலைநகரமாகக் கொண்டு, சந்திர வம்சத்தவர்கள் வங்காளத்தை கி பி பத்தாம் நூற்றாண்டின், முதல் ஐம்பது ஆண்டுகள் ஆட்சி புரிந்தனர். மன்னர் ஸ்ரீசந்திரன் காமரூப நாட்டை வென்று வங்கத்துடன் இணைத்தனர்.
சந்திர வம்சத்தின் இறுதி மன்னர் கோவிந்த சந்திரனை, முதலாம் இராஜேந்திர சோழர் வெற்றி கொண்டார்.
# வங்காளதேச வரலாறு

## ஆரம்ப மத்தியகால வரலாறு

### சென் பேரரசு

பாலப் பேரரசுக்கு பின் வந்த சென் வம்சம் வங்காளத்தை 1070 முதல் 1230 வரை ஆண்டனர். பல்லால் சென் என்ற மன்னர் வங்காளத்தில் வர்ணாசிரமம் எனும் ஆரிய வாழ்க்கை முறையை நடைமுறைப்படுத்தினார். நவதீப் நகரை தனது தலைநகராகக் கொண்டார். இலக்குமண சென் என்ற மன்னர், தனது அரசை பீகார் வரை விரிவுப் படுத்தினார்.
சென் வம்ச மன்னர்கள், வங்காளத்தில் இந்து சமயத்திற்கு புத்துயிர் ஊட்டினார்கள்.
துருக்கிய ஆட்சியாளர், கல்ஜி பக்தியாரிடம் தோல்வியுற்ற சென் வம்ச அரசன் இலட்சுமன சென் மற்றும் அவரின் இரண்டு மகன்கள் முன்சிகஞ்ச் நகரத்தில் வாழ்ந்து 1230இல் மறைந்தனர்.
# வங்காளதேச வரலாறு

## ஆரம்ப மத்தியகால வரலாறு

### தேவா பேரரசு

சென் பேரரசு வீழ்ச்சியுற்ற பின்னர் கிழக்கு வங்காளத்தை இந்து சமய தேவா வம்ச மன்னர்கள் விக்கிரம்பூர் (தற்கால முன்சிகஞ்ச்) நகரை தலைநகராகக் கொண்டு 12 முதல் 13ஆம் நூற்றாண்டு வரை ஆண்டனர். பின்னர் மேற்கு வங்காளத்தின் பெரும் பகுதிகளை கைப்பற்றி வங்காளத்தை ஒரு குடையின் கீழ் ஆண்டனர்.
# வங்காளதேச வரலாறு

## பிந்தைய மத்தியகாலம்

### துருக்கியர் ஆட்சி

கி பி 1203இல் வங்காளத்தின் நாடியா பகுதியை கைப்பற்றிய துருக்கி ஆட்சியாளர் இக்தியார் உத்தீன் முகமது பின் பக்தியார் அல்லது முகமது பக்தியார் கல்ஜி, வங்காளத்தில் முதல் இசுலாமிய ஆட்சியை ஏற்படுத்தினார். சென் பேரரசின் தலைநகர் இலக்குமணாவை கைப்பற்றி, வங்காளத்தில் இசுலாம் சமயத்தைப் பரப்பினார்.
1205க்கு பின் படையெடுத்து திபெத்தை கைப்பற்றும் நோக்கில் சென்ற பக்தியாருக்கு பெரும் பின்னடைவு ஏற்பட்டது. கருவூலத்தின் செல்வம் காலியானதால், இராணுவத்தின் பலத்தை குறைத்தார். 1207இல் தனது படைத்தலைவர் அலி மர்தன் கல்ஜியால் கொல்லப்பட்டார்.
# வங்காளதேச வரலாறு

## பிந்தைய மத்தியகாலம்

### தில்லி சுல்தானக ஆட்சி

தில்லி சுல்தானகத்தின் சுல்தான்கள் வங்காள தேசத்தின் பெரும் பகுதிகளை 1206 முதல் 1526 முடிய ஐந்து இசுலாமிய வம்ச மன்னர்கள் ஆண்டனர்.  
1. மம்லுக் வம்சம் - கி பி 1206–1290
1. கில்ஜி வம்சம் - கி பி 1290–1320
1. துக்ளக் வம்சம் - கி பி 1321–1413
1. சையிது வம்சம் - கி பி 1414–1451
1. லௌதி வம்சம் - கி பி 1451–1526
# வங்காளதேச வரலாறு

## பிந்தைய மத்தியகாலம்

### பஷ்தூன் ஆட்சி

#### சூரி வம்சம்

சேர் சா சூரி என்பவர், சூரி வம்சத்தை நிறுவி வங்காள தேசத்தையும் பீகாரையும் 17 மே முதல் 22 மே 1545 வரை ஆண்டார். சேர் சா சூரியின் இறப்புக்குப் பின்னர், தில்லி சுல்தான்களால் நியமிக்கப்பட்ட, முகமது கான் சூரி, கியாசுதின் பகதூர் ஷா மற்றும் ஜலால் ஷா ஆகியோர் வங்காள ஆளுனர்களாக, வங்காள தேசத்தை 44 ஆண்டுகள் நிர்வகித்தனர்.
# வங்காளதேச வரலாறு

## பிந்தைய மத்தியகாலம்

### பஷ்தூன் ஆட்சி

#### கர்ரானி வம்சம்

சூரி வம்சத்திற்கு பின் வந்த வங்கதேச ஆளுனர், கர்ரானி வம்சத்து சுலைமான் கான் கர்ரானி என்பவர், மொகலாய பேரரசர் அக்பரிடமிருந்து விலகி, வங்கத்தை தன்னிஷ்டப்படி ஆட்சி செய்தார். எனவே வங்கத்தை மீண்டும் தன் அரசுடன் இணைக்க அக்பர் ஐந்தாண்டுகள் சுலைமான் கானுடன் போரிட்டு 1576இல் பஷ்தூன்களை வெற்றி பெற்றார்.
# வங்காளதேச வரலாறு

## பிந்தைய மத்தியகாலம்

### பஷ்தூன் ஆட்சி

#### சோனார்கான் சுல்தானகம்

பக்ரூத்தின் முபாரக் ஷா வங்கதேசத்தை, 1338 முதல் 1349 முடிய சுதந்திரமாக ஆண்டார். 1340இல் சிட்டகாங் பகுதியை கைப்பற்றிய முதல் இசுலாமியர் என்ற பெருமை இருவருக்கு உண்டு.சிட்டகாங் நகரத்தை வங்கதேசத்தின் தலைநகராக அறிவித்தார்.
# வங்காளதேச வரலாறு

## மொகலாயர் காலம்

1575இல் அக்பருக்கும், பீகாரையும் வங்காளத்தையும் ஆண்ட, கர்ரானி சுல்தானகத்திற்கு இடையே, பலாசூரில் போர் நடைபெற்றது.
அக்பர் காலத்தில் டாக்காவை தலைமையிடமாகக் கொண்ட வங்காள மாகாணம், மொகலாயர் பேரரசில் இருந்தது. மொகலாயப் பேர்ரசில் இருந்த வங்காளப் பகுதி மட்டும், மொழியாலும், இனத்தாலும் தனித்தன்மை கொண்டதால், இப்பகுதியை தில்லி சுல்தானகம் மற்றும் மொகலாயர்கள் கட்டுப்படுத்தி நிலையாக ஆள இயலவில்லை.
காலத்தில் வங்காளத்தின் மீதான படையெடுப்பு]]
1612ஆம் ஆண்டில் ஜகாங்கீர் ஆட்சிக் காலத்தில், வங்காளத்தின் சில்ஹெட் பகுதி முழுவதும் கைப்பற்றினார். அவுரங்கசீப் காலத்தில், தாஜ்மகால் அமைப்பில் லால்பாக் கோட்டை கட்டப்பட்டது.
# வங்காளதேச வரலாறு

## மொகலாயர் காலம்

### இஸ்லாம் கான்

1608இல் ஜகாங்கீர், வங்காள ஆளுனராக இசுலாம் கான் என்பவரை நியமித்தார். ஜெஸ்சூரின் பிரதாபாதித்தியன் மற்றும் பக்ளாவின் இராமச்சந்திரனை வென்றார். இவர் டாக்கா நகரை தலைமையிடமாகக் கொண்டு, 24 ஆண்டுகள் 1664 முதல் 1688 முடிய வங்கத்தின் ஆளுனராக பணியாற்றியவர். .
# வங்காளதேச வரலாறு

## வங்காள நவாப்புகள்

வங்காளத்தில் மொகலாயப் பேரரசின் ஆட்சியை 1717இல் முர்சித் உலி ஜாபர் கான் முடிவுக்கு கொண்டு வந்து, சுதந்திர வங்காள தேசத்தை நிர்வகித்த முதல் வங்காள நவாப் ஆவார். வங்காளத்தில் தலைநகரை முர்சிதாபாத் நகரத்திற்கு மாற்றினார். 1727 முடிய ஆட்சியில் இருந்தார். இவருக்குப் பின்னர் அவரது பேரன் வங்காள நவாப்பாக 1740 வரை ஆண்டார். அப்சர் வம்சத்தின் அலிவர்த்தி கான் ஜகாங்கீர் வங்காள நவாப்பாக 1740 முதல் 1757 முடிய ஆண்டார். பின்னர் மூன்றாவது மட்டும் இறுதி வங்காள நவாப் சிராஜ் உத்-தௌலா 1757இல் நடந்த பிளாசி சண்டையில், ராபர்ட் கிளைவ் தலைமையிலான கிழக்கிந்திய கம்பெனி படைகளால் தோற்கடிக்கப்பட்டார். வங்காள தேசம், கிழக்கிந்திய கம்பெனி ஆட்சியின் கீழ் வந்தது.
# வங்காளதேச வரலாறு

## பிரித்தானிய ஆட்சி 1757 - 1947

வங்காள தேசத்தில் பிரித்தானிய கிழக்கிந்திய நிறுவனத்தின், கம்பெனி ஆட்சி 1757 முதல் 1858 முடிய நடைபெற்றது.  
1757 இல் பிரித்தானிய கிழக்கிந்திய நிறுவனத்தின் படைத்தலைவர் ராபர்ட் கிளைவ் தலைமையில், ஆங்கிலேயர்களுக்கும், வங்காளத்தின் நவாப் சிராஜ் உத்-தவுலாவிற்கும் இடையே நடைபெற்ற பிளாசி சண்டையில் கிழக்கிந்திய கம்பெனி வெற்றி பெற்றது.
இவ்வெற்றியே தெற்காசியாவில் இந்தியா, இலங்கை, பர்மா போன்ற நாட்டில், ஆங்கிலேயர்கள் தங்கள் ஆட்சியை காலூன்ற முதல் படியாக அமைந்தது.  
சிப்பாய்க் கிளர்ச்சிக்குப் பின்னர் பிரித்தானிய அரசு, கிழக்கிந்திய வணிக நிறுவனத்தையும் மற்றும் கம்பெனி ஆட்சியையும் கலைத்து விட்டு, பிரித்தானிய அரசு நேரடியாக வைஸ்ராய் தலைமையில் வங்காளத்தை 1858 முதல் 1947 முடிய ஆட்சி செய்தது.
# வங்காளதேச வரலாறு

## கிழக்கு பாகிஸ்தான்

பிரித்தானிய ஆட்சியின் போது, கிழக்கு வங்காளம் என அழைக்கப்பட்ட, தற்கால வங்காளதேசம், இந்தியப் பிரிவினைக்கு பின்னர் பாக்கிஸ்தான் நாட்டின் கிழக்கு பாகிஸ்தான் என்ற பெயரில் 1947 முதல் 1971 முடிய இருந்தது.
# வங்காளதேச வரலாறு

## வங்காளதேசம் மலர்தல்

1971இல் பாகிஸ்தானிடமிருந்து பிரிந்து தனி சுதந்திர வங்காளதேசமாக மலர, சேக் முஜிபுர் ரகுமான் தலைமையில் தனி வங்காளதேச சுதந்திர நாடு அறிக்கை 26 மார்ச் 1971 அறிவிக்கை வெளியிட்டது. பாகிஸ்தானுக்கு எதிராக கிழக்கு பாகிஸ்தான் மக்கள் **முக்தி வாகினி** என்ற மக்கள் அமைப்பு போராட்டங்கள் செய்த போது, இந்தியாவும் வங்காளதேச மக்களின் விடுதலைப் போராட்டத்திற்கு உதவியதால், பாகிஸ்தான் இராணுவம், இந்தியா மீது போர் தொடுத்தது. போரில் பாகிஸ்தானிய இராணுவம் வங்க மக்களையும், அறிவாளிகளையும் கொன்றது. இறுதியில் பாகிஸ்தான் இராணுவம், இந்திய இராணுவத்திடம் தோற்று சரண் அடைந்ததால், 16 டிசம்பர் 1971 முதல் வங்காளதேசம் சுதந்திர நாடாக அறிவிக்கப்பட்டது. சேக் முஜிபுர் ரகுமான் தலைமையிலான புதிய வங்காளதேச அரசை அங்கீகரித்த முதல் நாடு இந்தியா ஆகும்.
# வங்காளதேச வரலாறு

## வங்காளதேசம் மலர்தல்

### அரசியல் சாசனம்

வங்காள தேசத்தின் முதல் நாடாளுமன்றத் தேர்தல் 7 மார்ச் 1973 அன்று நடைபெற்றது. தேர்தலில் சேக் முஜிபுர் ரகுமானின் அவாமி லீக் கட்சி பெரும்பான்மை இடங்களில் வெற்றி பெற்று ஆட்சியமைத்தது.  
உள்நாட்டு பொருளாதார சீர்கேடுகளை களைய மற்றும் உள்நாட்டு கிளர்ச்சிகளை ஒடுக்க டிசம்பர் 1974 அன்று, நாட்டில் அவசரநிலை பிரகடனம் செய்யப்பட்டது. மேலும் நாடாளுமன்றம் மற்றும் நீதித்துறையின் அதிகாரங்கள் குறைக்கப்பட்டது. ஒரு கட்சி அட்சி முறை அறிமுகப்படுத்தப்பட்டது.  
வங்காளதேச கிரிஷாக் ஸ்ராமிக் அவாமி லீக் என்ற கட்சி துவக்கப்பட்டது. அக்கட்சியில் அனைத்து நாடாளுமன்ற உறுப்பினர்கள், குடிமைப் பணி மற்றும் இராணுவத்தின் உயர் அதிகாரிகள் உறுப்பினர்களாக சேர்க்கப்பட்டனர். எனவே அவாமி லீக் கட்சி உட்பட அனைத்து அரசியல் கட்சிகள் இயங்க தடை செய்யப்பட்டது.  
15 ஆகஸ்டு 1975 அன்று இடைநிலை இராணுவ அதிகாரிகள், சேக் முஜிபுர் ரகுமானையும், அவரது குடும்பத்தவர்களையும் சுட்டுக் கொன்றது. அவரது மகள்கள், சேக் ஹசினா மற்றும் சேக் ரஹானா வெளி நாட்டில் இருந்ததால் உயிர் தப்பினர். சேக் முஜிபுர் ரகுமானின் அரசியல் தோழர் முஸ்தாக் அகமது புதிய பிரதமராக தேர்ந்தெடுக்கப்பட்டார்.
# வங்காளதேச வரலாறு

## வங்காளதேசம் மலர்தல்

### ஜியாவுர் ரகுமான் 1977-1981

1977 இல் இராணுவ அதிகாரி லெப்டிண்ட் ஜெனரல் ஜியாவுர் ரகுமான் வங்காள தேசத்தின் அதிபரானார். அவாமி லீக் உட்பட மீண்டும் பல அரசியல் கட்சிகள் தொடங்கப்பட்டது. பொருளாதார நடைமுறைகள் எளிமைப் படுத்தப்பட்டது. ஜியாவுர் ரகுமான் தனியாக வங்காளதேச தேசியக் கட்சியை தொடங்கினார். 1981இல் சில இராணுவ அதிகாரிகள் சதி செய்து, ஜியாவுர் ரகுமானை கொன்றனர்.
# வங்காளதேச வரலாறு

## வங்காளதேசம் மலர்தல்

### எர்சத் 1982-1990

வங்காள தேச இராணுவ லெப்டிண்ட் ஜெனரல் உசைன் முகமது எர்சாத், 24 மார்ச் 1982இல் நடந்த இராணுவப் புரட்சியின் மூலம் நாட்டின் அதிபரானார். நாட்டின் மக்கள் உள்ளிட்ட அனைத்து பெரிய அரசியல் கட்சிகளின் வற்புறுத்தல் மற்றும் வங்க தேசத்திற்கு நிதி வழங்கும் நாடுகளின் கோரிக்கை காரணமாக, 6 டிசம்பர் 1990இல் எர்சாத் அதிபர் பதவியை துறந்தார்.
# வங்காளதேச வரலாறு

## வங்காளதேசம் மலர்தல்

### ஜனநாயக ஆட்சி 1991 முதல்

15 செப்டம்பர் 1991 அன்று நடைபெற்ற பொது மக்கள் கருத்து கேட்டலின் படி, மீண்டும் வங்கதேசத்தில் நாடாளுமன்ற ஜனநாயகம் தோற்றுவிக்கப்பட்டது. அதன்படி குடியரசு தலைவர், அரசியல் சாசன சட்டத்தின்படி, நாட்டின் அதிபராகவும், பிரதம அமைச்சர், நாட்டின் நிர்வாகத் தலைவராகவும் செயல்படும் படி, நாட்டின் அரசியல் சாசனச் சட்டம் திருத்தப்பட்டது. நாட்டின் அதிபரை, நாடாளுமன்ற உறுப்பினர்கள் தேர்ந்தெடுப்பர்.  
ஜியாவுர் ரகுமானின் விதவை மனைவியும், வங்கதேச தேசியக் கட்சியின் தலைவருமான கலிதா ஜியா, 1991ஆம் ஆண்டு நடைபெற்ற நாடாளுமன்ற தேர்தலில் வெற்றி பெற்று, வங்கதேசத்தின் முதல் பெண் பிரதமராக தேர்ந்தெடுக்கப்பட்டார்.  
1996ஆம் ஆண்டு நடைபெற்ற நாடாளுமன்ற தேர்தலில் வெற்றி பெற்று, சேக் முஜிபுர் ரகுமானின் மகளும், அவாமி லீக் கட்சியின் தலைவருமான சேக் அசீனா பிரதமர் பதவியில் அமர்ந்தார். 2001இல் நடைபெற்ற நாடாளுமன்றத் தேர்தலில் அவாமி லீக் கட்சி தோல்வி கண்டது. வங்கதேச தேசியக் கட்சியின் கலிதா ஜியா பிரதமரானார். கலிதா ஜியா அரசிற்கு எதிராக நாட்டில் அரசியல் கலவரங்கள் தொடர்ந்த நிலையில், அக்டோபர் 2006இல் வங்கதேச தேசியக் கட்சி ஆட்சியிலிருந்து விலகியது.  
11 சனவரி 2007இல் இராணுவத்தின் ஆதரவுடன், அரசியல் சார்பற்ற ஒருவரை தலைமை ஆலோசகர் தலைமையில், தற்காலிக அரசு செயல்பட்டது. பத்தாண்டுகளாக நாட்டில் ஊழல் பெருகியது. விலைவாசி உயர்ந்தது. நாட்டு மக்கள் கடும் பாதிப்படைந்தனர். அரசியல் வன்முறைகள், ஒழுங்கீனங்களும் பெருகியது. ஊழலை ஒழிக்க அனைத்து மட்டத்திலும் நடவடிக்கை எடுக்கப்பட்டதில், முன்னாள் பிரதமர் கலிதா ஜியாவின் இரு மகன்கள் உட்பட 160 அரசியல் கட்சித் தலைவர்கள், தொழில் அதிபர்கள், அரசு உயர் அதிகாரிகள் ஊழல் வழக்கில் சிறை பிடிக்கப்பட்டனர்.  
பின்னர் காபந்து அரசு எனும் தற்காலிக அரசு, 29 டிசம்பர் 2008இல் நாடாளுமன்றத்திற்கு தேர்தல் நடத்தியது. அவாமி லீக் கட்சி, நாடாளுமன்ற தேர்தலில், மூன்றில் இரண்டு பங்கு இடங்களை கைப்பற்றி, சேக் ஹசினா தலைமையில் 6 சனவரி 2009இல் புதிய அரசு பதவி ஏற்றது.
# தும்மல்

**தும்மல்**, காற்று தவிர வேறு எந்த வெளிப் பொருளும் மூக்கில் நுழைந்தால், நமது மூக்கு அதை அனுமதிக்க மறுக்கிறது. அதற்கான அனிச்சைச் செயல்தான் தும்மல். மூக்குத் துவாரத்தில் சிறிய முடியிழைகள், நாம் உள்ளிழுக்கும் காற்றில் கண்ணுக்குத் தெரியாத தூசு, துகள் இருந்தால் அவற்றை வடிகட்டி அனுப்புவதுதான் இவற்றின் வேலை. மேலும் மூக்கில் ஒரு மென்மையான சவ்வுப் படலம் உள்ளது. இது நிறமற்ற திரவத்தைச் சுரக்கிறது. அளவுக்கு அதிகமாகத் தூசியோ, துகளோ மூக்கில் நுழைந்து விட்டால், இந்தச் சவ்வுப் படலம் தூண்டப்பட்டு, அதிக அளவில் நீரைச் சுரக்கிறது. இதன் தூண்டுதலால், நுரையீரல், தொண்டை, வாய் மற்றும் வயிற்றுத் தசைகள் ஒன்று சேர்ந்து மூச்சுப் பாதையில் உள்ள காற்றை அழுத்தமாகவும் வேகமாகவும் மூக்கு வழியாக வெளித் தள்ளுகின்றன. இதைத்தான் தும்மல் என்பர். இவ்வாறு தும்மும்போது அந்த அந்நியப் பொருள் வெளியேற்றப்படுகிறது.  
ஒரு தும்மலின் வேகம் மணிக்கு 160 கி.மீ. எனக் கணக்கிட்டுள்ளனர். அமெரிக்க ஆய்வாளர்கள், நாம் தும்மும்போது நம் மூக்கு மற்றும் வாயிலிருந்து வெளிப்படும் திரவத்தின் வெவ்வேறு நுண்ணிய வடிவங்களை முதன் முறையாக வரைபடம் போல வடிவமைத்திருக்கிறார்கள்.  
ஆழ்ந்த உறக்கத்தின்போது தும்மல் ஏற்படுவதில்லை. அந்நிலையில் மறிவினை<nowiki/>க் (தன்னேர் துலங்கல்) குறிப்பலைகள் மூளைக்கு அனுப்பப்படுவதுமில்லை, இயக்க நரம்பணுக்கள் தூண்டப்படுவதுமில்லை. மிகுதியான தூண்டல் இருந்தால் சில வேளைகளில் தூங்குபவர் விழித்துக்கொண்டு தும்முவதுண்டு. ஆனால் அப்போது அவர் முழு உறக்கநிலையில் இருக்கமாட்டார்.
# தும்மல்

## தும்மலுக்கான காரணங்கள்

ஒவ்வாமைதான் தும்மலின் அடிப்படைக் காரணம். வீட்டுத் தூசு, ஒட்டடை, பருத்தி, பஞ்சு, சணல், சாக்கு, கயிறு, கம்பளி, சிமெண்ட், சுண்ணாம்பு, ஆஸ்பெஸ்டாஸ், உமி போன்றவற்றின் தூசு மூக்கில் பட்டதும் அடுக்கு தும்மல் தொடங்கிவிடும். மேலும் குளிர்ந்த காற்று, பனி, ஊதுவத்தி, சாம்பிராணி, கற்பூரம், கொசுவத்தி போன்றவற்றின் புகை, வாகனப் புகை, தொழிற்சாலை புகை, பூக்களின் மகரந்தங்கள், முதலியவை அடுக்கு தும்மலுக்கு வழிவகுக்கும். அத்தகைய பொருளொன்று மூக்கிலுள்ள முடிகளினிடையே சென்று உள்மூக்கையடையும்போது தும்மல் ஏற்படுகிறது. இதனால் திசுநீர் (histamine) வெளிப்பட்டு மூக்கிலுள்ள நரம்புகளை உறுத்துகிறது. அவை முப்பெரு நரம்புத்தொகுதியினூடாக (trigeminal nerve network) மூளைக்குக் குறிப்பனுப்புகின்றன. மூளை அக்குறிப்பைப் பெற்று மேல்தொண்டை, மூச்சுக்குழாய் சதைகளை முடுக்குவிடுகிறது. அதன்விளைவாக மூக்குள், தொண்டைக்குழி வாயில்கள் சட்டென விரிந்து மிகுந்த அழுத்தத்துடன் காற்றையும், எச்சில் முதலானவற்றின் துகள்களையும் வெளியேற்றுகிறது. முகம், தொண்டை, மார்பு முதலான உடலுறுப்புக்களின் கூட்டுத் துண்டற்பேறால் இது நிகழ்வதாகக் கருதுகின்றனர். கண்ணிமைகளுங்கூட தும்மலின் இயக்கத்தில் பங்காற்றுகின்றன. தும்மல் விடும்போது கண்களைத் திறந்து வைத்திருக்க முடியுமென்ற கருத்து பிழையானது.  
மூக்கடைப்பினாலோ அழற்சியினாலோ மூக்குக்குப் பின்புறமுள்ள எலும்புக்குழி நரம்புகள் தூண்டப்பெறும்போதும் தும்மல் ஏற்படலாம். திடீரென பளிச்சென்ற வெளிச்சத்தை எதிர்கொள்ளும்போதும் தும்மல் ஏற்படலாம். இது 18 முதல் 35 விழுக்காட்டு மக்களில் காணப்படும் ஓர் மரபணுக்கூறின் விளைவாகும், அரிதாகச் சிலருக்கு நிறைய உணவு உட்கொண்டு வயிறு நிறைந்திருப்பதால் தும்மல் ஏற்படும். இது ஒரு மரபணுக் கோளாறாகும்.
# தும்மல்

## நோய்த் தொற்றுமை

உடல்நலக் குறைபாடு எதுவுமில்லாத போது பொதுவாக எந்தத் தீங்கும் விளைவிக்காவிட்டாலும், 0.5 to 5&nbsp;µm அளவிலான நுண்துளிகளின் தூவானப்படலத்தை வெளியிடுவதன்மூலம் தும்மல் நோய்களைப் பரப்பவும் காரணமாகிறது. ஒருமுறை தும்மும்போது 40,000 நுண்துளிகள் வரை சிதறி வெளிப்படக்கூடும். இவ்வாறு சளி, காய்ச்சல் முதலிய நோய்கள் பரவும் வாய்ப்பைக் குறைப்பதற்காக தும்மும்போது முன்னங்கையினாலோ, முழங்கையின் உட்பகுதியைக் கொண்டோ வாயையும் மூக்கையும் மறைப்பர். உள்ளங்கையைப் பயன்படுத்தி மூடுவதை இப்போது தவிர்க்கின்றனர். அவ்வாறு செய்தால் கதவின் கைப்பிடி முதலானவற்றைத் தொடுவதாலும் கைக்குலுக்கும்போதும் நோய்க்கிருமிகள் பரவ ஏதுவாகும்.
# தும்மல்

## தடுக்கும் வழிகள்

தும்மல் வருவதுபோலத் தோன்றும்போது நுரையீரலிலுள்ள காற்றை ஆழ வெளியேற்றுவதினால் தும்மலின்போது அழுத்தம் குறையும். மூச்சை அடக்கி பத்துவரை எண்ணுவதுண்டு. மூக்கின் தண்டுப்பகுதியை அமுக்கிவிடுவதும் தும்மல் ஏற்படுவதைத் தவிர்க்கக் கூடுமென நம்புகிறார்கள். தும்மலை ஏற்படுத்தும் தூசி முதலியவற்றைத் தவிர்த்தல், செல்ல விலங்குகளின் உடலில் இருந்து உதிர்வனவற்றின் மூலம் ஏற்படும் தும்மலைத் தவிர்க்க அவற்றை வீட்டுக்கு வெளியே வைத்திருப்பது, வீட்டில் தூசு முதலியவற்றைச் சேர விடாமல் தூய்மையாக வைத்திருப்பது, புகைக்கூண்டு, குளிரூட்டற் கருவிகள் முதலியவற்றிலுள்ள வடிகட்டிகளை அடிக்கடி கழுவுதல், சில ஆலைகள் வேளாண் பகுதிகள் போன்ற இடங்களுக்குச் செல்லாமை போன்ற செயற்பாட்டினால் தும்மல் ஏற்படும் வாய்ப்பு குறைகிறது. சிலர் தும்மலை விரும்புகின்றனர். அவர்கள் அவற்றைத் தவிர்ப்பதில்லை.
# தும்மல்

## பண்பாடு

பல பண்பாடுகளிலும் தும்மலுக்கு உடற்கூறுக்குத்தொடர்பில்லாத ஏதாவது காரணங்கள் கற்பிக்கப்படுகின்றன. ஆனால் அவ்வாறான நம்பிக்கைகளுக்கு அடிப்படை ஏதும் இல்லை. இந்தியாவில் பல பகுதிகளிலும் இரானிலும் பலர் ஏதாவது செயற்பாட்டின் தொடக்கத்தில் தும்மல் வந்தால் அதைக் கெட்ட சகுனமாகக் கருதுவர். அதுபோன்ற வேளைகளில் செய்யவந்த செயலை நிறுத்திவிட்டு நீரருந்திவிட்டுப் பிறகு செயலில் ஈடுபடுவர். போலந்து நாட்டில் ஒருவருக்குத் தும்மல் வந்தால் மாமியர் மருமகனைப் பற்றியோ மருமகளைப் பற்றியோ அவதூறாகப் பேசுகிறார் என்பார்கள். இசுலாமியர்களும் கிறித்தவர்களும் ஒருவருக்குத் தும்மல் வருவதைப்பார்த்தால் முறையே "எல்லாப் புகழும் இறைவனுக்கே" என்றும் "ஆசி உண்டாகட்டும்" என்றும் வாழ்த்தும் வழக்கமுள்ளது. தமிழர்கள் பொதுவாக அம்மா, அப்பா, ஐயா போன்ற சொற்களைப் பயன்படுத்துவதுண்டு. தமிழிலக்கியத்தில் தம்மை விரும்புபவர் எவராவது நினைக்கும்போது ஒருவருக்குத் தும்மல் ஏற்படுமென்ற கருத்து உள்ளது. அதைக்கொண்டு தலைவனுக்குத் தும்மல் ஏற்படுவதைப் பார்த்து வேறொரு காதலியின் நினைப்பினால்தான் அது நிகழ்வதாகக் கூறி தலைவி ஊடுவது அகத்திணையில் வரும் நிகழ்வாகும்.
# இந்தோனேசிய அதிபர்

**இந்தோனேசிய அதிபர்** அல்லது **இந்தோனேசியக் குடியரசுத் தலைவர்** (ஆங்கிலம்: *President of Indonesia*; இந்தோனேசியம்: *Presiden Republik Indonesia*) என்பவர் இந்தோனேசியாவின் நாட்டுத் தலைவரும் அரசுத் தலைவரும் ஆவார்.  
இவர் இந்தோனேசிய அரசை வழிநடத்தும் செயலாட்சியர் ஆவார். இவர் முப்படைக்கும் தளபதியும் ஆவார்.  
2014-ஆம் ஆண்டில் ஜோக்கோ விடோடோ இந்தோனேசியாவின் ஏழாவது குடியரசுத் தலைவராகப் போறுப்பு ஏற்றார்.
# இந்தோனேசிய அதிபர்

## பதவி

### தகுதிகள்

- இந்தோனேசியக் குடிமகனாகவோ குடிமகளாகவோ இருக்க வேண்டும்.
- குறைந்தது 30 வயதை அடைந்திருக்க வேண்டும்.
- தனியார் நிறுவனங்களுடன் தொடர்பில் இருக்கக் கூடாது.
- வாக்களிக்கும் உரிமை பெற்றிருக்க வேண்டும்.
- மற்றொரு நாட்டின் குடியுரிமையை பெற்றிருக்கக் கூடாது
- நாட்டிற்கு கேடு விளைவித்திருக்கக் கூடாது.
- உடல்நலக் குறைவோ, மனநலக் குறைவோ இருக்கக் கூடாது.
- அரசியல் கட்சியோ, கூட்டணியோ வேட்பாளராக முன்னிறுத்த வேண்டும்.
- குற்றச் செயல்களில் ஈடுபட்டிருக்கக் கூடாது
- பள்ளிக் கல்வி வரையாவது கற்றிருக்க வேண்டும்.
# இந்தோனேசிய அதிபர்

## பதவி

### தேர்வுமுறை

பாராளுமன்றத்தில் அதிக உறுப்பினர்களின் வாக்குகள் அடிப்படையில் குடியரசுத் தலைவரும் துணைக் குடியரசுத் தலைவரும் தேர்ந்தெடுக்கப்படுகின்றனர்.
# இந்தோனேசிய அதிபர்

## பதவி

### உறுதிமொழி

தேர்ந்தெடுக்கப்பட்டவர் பதவியேற்கும் முன் உறுதிமொழி ஏற்க வேண்டும்.  
எனக்கு வழங்கப்பட்டுள்ள இந்தோனேசிய குடியரசுத் தலைவர் பதவியை ஏற்று, என்னால் முடிந்தவரையில், சிறப்பாக பணியாற்றுவேன் என்றும், அரசமைப்புச் சட்டத்தை நிலைநிறுத்தி, அதன் வழி நடப்பேன் என்றும், நாட்டுக்காகவும், மக்களுக்காகவும் அர்ப்பணிப்புடன் செயல்படுவேன் என்றும் அல்லாவின் மீது ஆணையிட்டுக் கூறுகிறேன்.
# இந்தோனேசிய அதிபர்

## பதவி

### பதவிக்காலம்

இவர் ஐந்தாண்டு காலம் பதவியில் இருக்கலாம். மீண்டும் ஒரு முறை மட்டுமே தேர்ந்தெடுக்கப்படலாம்.
# இந்தோனேசிய அதிபர்

## பதவி

### இருப்பிடம்

இவர் பொறுப்பேற்ற பின் அரசின் தலைமையகம் அமைந்துள்ள நகரத்தில் குடியிருக்க வேண்டும். இவருக்கான தனி இருப்பிடம் அங்கே உண்டு.
# இந்தோனேசிய அதிபர்

## பதவி

### அதிகாரங்கள்

அமைச்சர்களை நியமிக்கவும், நீக்கவும் அதிகாரம் உண்டு. அவசரகாலத்தில் சட்டங்களை இயற்றும் அதிகாரமும் உண்டு. நிலப்படை, வான்படை, கப்பற்படை ஆகியவற்றிற்கும் தலைவர் இவரே. எனவே, இவற்றை கட்டுப்பாட்டுக்குள் வைத்திருக்கும் அதிகாரமும் உண்டு. மற்ற நாடுகளுடன் போர் தொடுக்கவும், அமைதி ஒப்பந்தம் மேற்கொள்ளவும், ஒப்பந்தங்களில் கையெழுத்திடவும் உரிமை உண்டு.  
பிற நாட்டுத் தூதுவர்களை ஏற்கவும், தம் நாட்டுத் தூதுவர்களை நியமிக்கவும் அதிகாரம் உண்டு. குற்றவாளிகளுக்கு கருணை வழங்கவும், தகுதியுடையோருக்கு விருதுகளும், பட்டப்பெயர்களும் வழங்கும் அதிகாரமும் உண்டு.  
இவர் பிரதமரை நியமிப்பார். அரசைக் கலைத்துவிட்டு, அடுத்த 30 நாட்களுக்குள் தேர்தலை நடத்துமாறு கட்டளையிடலாம். அத்துடன் அவர் உச்சநீதிமன்றத்தின் தலைமை நீதிபதிகளை நியமிக்கலாம்.
# இந்தோனேசிய அதிபர்

## பதவி

### துணை

குடியரசுத் தலைவருக்கு உதவியாக துணைக் குடியரசுத் தலைவரும், அமைச்சர்களும் செயல்படலாம். தேவைப்படும் பட்சத்தில், ஆலோசனைக்குழுவிடமும் ஆலோசனை பெறலாம்.
# இந்தோனேசிய அதிபர்

## பதவி

### பதவி நீக்கமும் அடுத்த பதவியாளரும்

1945 அரசமைப்புச் சட்டம்:
குடியரசுத் தலைவராக இருப்பவர் இறந்தாலோ,, பதவிவிலகினாலோ, தன் பணிகளை செய்ய இயலாத நிலையில் இருந்தாலோ, துணைக் குடியரசுத் தலைவர் இவருக்கான அதிகாரங்களை பெற்று, இவரது பணிகளை நிறைவேற்றுவார்.  
துணைக் குடியரசுத் தலைவரும் செயலாற்ற இயலாத நிலையில் இருந்தாலோ, இறந்திருந்தாலோ, வெளியுறவு அமைச்சர், உள்துறை அமைச்சர், இராணுவ அமைச்சர் ஆகிய மூவரும் இணைந்து அரசை வழிநடத்துவர்.  
கடந்த குடியரசுத் தலைவர் தேர்தலுக்கு நியமிக்கப்பட்டு, அதிக வாக்குகள் பெற்ற முதல் இரு வேட்பாளார்களில் ஒருவரை குடியரசுத் தலைவராக தேர்ந்தெடுக்கப்படுவார். செயலாற்ற முடியாத நிலையில் இருக்கும் குடியரசுத் தலைவர் பதவியில் இருந்து நீக்கப்படுவார். குடியரசுத் தலைவரின் மீது ஊழல் குற்றச்சாற்று இருந்தால் உச்சநீதிமன்றம் விசாரிக்கலாம்.
# இந்தோனேசிய அதிபர்

## இணைப்புகள்

- குடியரசுத் தலைவரைப் பற்றிய ஆவணங்கள், இந்தோனேசிய தேசிய நூலகம்
- 1945 அரசமைப்புச் சட்டம்
- Provisional Constitution
# அரசியல் சாசன தினம் (இந்தியா)

**இந்திய அரசியல் சாசன நாள்** அல்லது **இந்திய அரசியலமைப்பு நாள்** *(Constitution Day Of India)* அல்லது **சட்ட தினம்** *(Law Day)* எனப்படும் இந்நாள், 2015, நவம்பர் 26 ஆம் திகதியன்று முதல் முறையாக அனுசரிக்கப்படுவதாகவும். மேலும் இந்திய அரசியலமைப்பின் முக்கியத்துவத்தை வலியுறுத்தும் வகையிலும், இந்திய அரசியலமைப்புச் சட்டம் இயற்றப்பட்ட தினமான நவம்பர் 26 ஆம் நாளை, அரசியலமைப்பு தினமாக, கொண்டாடப்படுவதாக அறியப்படுகிறது.
# அரசியல் சாசன தினம் (இந்தியா)

## துவக்கம்

இந்திய அரசியலமைப்பு சாசனத்தின் வரைவுக்குழுவின் தலைவராக செயற்பட்ட டாக்டர் அம்பேத்கர் என்பவரை கௌரவிக்கும் விதமாகவும், நினைவுகூரும் வகையிலும் மற்றும் இந்திய அரசியலமைப்பிற்காக அயாரதுழைத்த அனைவருக்கும் மரியாதை செய்யும் விதமாகவும் இந்தியப் பிரதமர் நரேந்திர மோதியின் தலைமையில் உள்ள இந்திய அரசால் 2015 ஆம் ஆண்டு, நவம்பர் 26 இல் **அரசியல் சாசன நாள்** துவக்கப்பட்டு கொண்டாடப்பட்டது.
# அரசியல் சாசன தினம் (இந்தியா)

## வரலாறு

தெற்கு ஆசியா நாடான இந்தியாவின் பெரும்பகுதி 1858 முதல் 1947 வரையில் ஆங்கிலேயர்கள் காலனித்துவ ஆட்சியின் கீழ் இருதது. இக்காலகட்டத்தில், ஆங்கிலேய ஆட்சியிலிருந்து விடுதலைப்பெற இந்திய சுதந்திர இயக்கம் படிப்படியாக முயன்று வெற்றியை ஈட்டியது. 1934ஆம் ஆண்டில் இந்திய நாட்டிற்கு அரசியல் நிர்ணயசபை அமைக்க கோரிக்கை முன்வைக்கப்பட்டது. பிறகு 1936லும், 1939லும் இருமுறை இக்கோரிக்கை வலியுறுத்தப்பட்டன. இதன்படி 1942ஆம் ஆண்டு மார்ச்சில் கிரிப்சின் தூதுக்குழு இந்திய அரசியலமைப்பு நிர்ணய மன்றத்தை உருவாக்க பரிந்துரைக்கப்பட்டது. இதன் பின்பு 1946 மே மாதம் அரசியல் நிர்ணய சபை ஏற்படுத்த பரிந்துரைக்கப்பட்டு, 1946, சூலையில் அரசியல் நிர்ணய சபைக்கானத் தேர்தல் நடைபெற்றது. 1946 திசம்பர் 11இல் அரசியல் நிர்ணய சபை கூட்டப்பட்டு அச்சபையின் தலைவராக இராசேந்திர பிரசாத் தேர்வு செய்யப்பட்டார்.  
1947, ஆகத்து 15க்கு (விடுதலைக்கு) பின்பு, பிரித்தானியாவின் இந்தியா, இந்திய, பாக்கித்தான் என இருவேறு பிராந்தியங்களாக பிரிக்கப்பட்டதால் சுதந்திர இந்தியாவின் அரசியலமைப்புச்சாசனத்தை, உருவாக்கும் பணியை அரசியல் நிர்ணயசபை குழு செய்யவேண்டிய நிலை ஏற்பட்டது.
# அரசியல் சாசன தினம் (இந்தியா)

## வரலாறு

### இவையையும் காண்க

- இந்திய அரசியலமைப்பு
- இந்திய அரசியலமைப்புச் சட்டம், உறுப்பு 14
- குடியரசு நாள் (இந்தியா)
# அரசியல் சாசன தினம் (இந்தியா)

## உப தகவல்கள்

- இந்திய அரசியலமைப்பு நிர்ணய சபை 1946 திசம்பர் 6-ஆம் திகதி தோற்றுவிக்கப்பட்டது.
- இந்திய அரசியலமைப்பு நிர்ணய சபை முதல் கூட்டம் 1946-ம் ஆண்டு திசம்பர்-9-ல் நடைபெற்றது.
- இந்திய அரசியலமைப்பு நிர்ணய சபை தலைவராக டாக்டர் சச்சிதானந்த சின்கா (தர்க்காலிகம்) செயற்பட்டார்.
- இந்திய அரசியலமைப்பு நிர்ணய சபை தலைவராக டாக்டர் இராசேந்திர பிரசாத் (நிரந்தரம்) தலைமைவகித்தார்.
- இந்திய அரசியலமைப்பு நிர்ணய சபை முதல் கூட்டம் தில்லியில் நடைபெற்றது.
- இந்திய அரசியலமைப்பு நிர்ணய சபை அமைச்சரவை தூதுக்குழு திட்டத்தின் கீழ் உறுவாக்கப்பட்டது.
- இந்திய அரசியலமைப்பு நிர்ணய சபையின், ஆரம்பகால மொத்தம் 389 உறுப்பினர்கள் இருந்துள்ளனர்.
- இந்திய அரசியலமைப்பு நிர்ணய சபையின், உறுப்பினர்களின் எண்ணிக்கை 299-ஆக இருந்தது.
# வீடூர் அணை

**வீடூர் அணை** என்பது தமிழ்நாட்டின், விழுப்புரம் மாவட்டம், விக்கிரவாண்டி அருகே வீடுர் என்ற சிற்றூரில் உள்ள ஒரு அணையாகும். 89 இலட்சம் ரூபாய் செலவில் கட்டப்பட்ட இந்த அணை அப்போதைய தமிழக முதல்வர் திரு காமராசரால் 28. திசம்பர். 1959 அன்று திறந்துவைக்கப்பட்டது.
# வீடூர் அணை

## அணை குறிப்புகள்

அணையின் மொத்த நீளம் அகலம் முறையாக 15,800 அடி மற்றும் 37 அடி ஆகும். அணையின் மொத்தக் கொள்ளளவு 32 அடியாகும். 3200 ஏக்கர் நிலம் பாசன வசதி பெரும் வகையில் அமைந்துள்ள இந்த அணையின் பிரதான கால்வாய் 176 கி. மீ நீளம் கொண்டதாகும். இந்த அணை தமிழக அரசின் பொதுபணித்துறை கட்டுப்பாட்டின் கீழ் உள்ளது. அணைக்கு அருகில் சுற்றுலா பயணிகளைக் கவரும் வகையில் பூங்கா அமைக்கபட்டுள்ளது.
# வீடூர் அணை

## எப்படி செல்வது

விழுப்புரத்தில் இருந்து 17 கி.மீ தொலைவில் வீடூர் அமைந்துள்ளது. விழுப்புரத்தில் இருந்து வி்க்கிரவாண்டி, சித்தணி பேருந்து வழித்தடத்தில் அரசு, தனியார் பேருந்துகளில் செல்லலாம். அதேபோல விழுப்புரத்தில் இருந்து விக்கிரவாண்டி, கபதிபட்டு, அங்கினிக்குப்பம் வழியாகவும் வீடூருக்குச் செல்லலாம். திண்டிவனத்தில் இருந்து இந்த அணை 20 கி.மீ. தொலைவில் உள்ளது. திண்டிவனத்தில் இருந்து கூட்டேரிப்பபட்டு, மயிலம், பாதிராப்புலியூர் வழியாக செல்லலாம்.
# விக்கிப்பீடியா:உங்களுக்குத் தெரியுமா/நவம்பர் 25, 2015

<div id="mp-dyk-img">  
</div>
- **வஸ்தோக் 3**, **வஸ்தோக் 4** ஆகிய இரண்டும் முதல்முறையாக ஒரே நேரத்தில் சுற்றுப்பாதையில் மனிதரை ஏற்றிய நிலையில் வலம்வந்த விண்கலங்கள் ஆகும்.
- **சாக்கியர்** பண்டைய வேத காலத்தை (கிமு 1500-500) சேர்ந்த சூரிய குல சத்திரியர் வம்சத்தைச் சேர்ந்தவர்கள் ஆவர்.
- **தீன் விளக்கம்** என்பது 19ம் நூற்றாண்டில் மீசல் வண்ணக் களஞ்சியப் புலவரால் எழுதப்பட்ட இசுலாமியத் தமிழ்க் காப்பியம் ஆகும்.
# ஜநவிநோதிநி

**ஜநவிநோதிநி** 1870 இல் தொடங்கி 1890 வரை 21 ஆண்டுகள் தமிழ்நாட்டில் தொடர்ச்சியாக வெளிவந்த ஓர் அறிவியல் இதழாகும். இவ்விதழை தமிழ்நாடு பாடநூல் நிறுவனமும் வெர்னாக்குலர் சொசைட்டியும் இணைந்து நடத்தின. இவ்விதழில் பல்வேறு விதமான விநோத செய்திகள் வெளியாயின. கல்வி அறிவியல் செய்திகள்தான் இதில் முதன்மையாக இருந்தது. மேலும் இந்நூல் க. நமச்சுவாய முதலியாரால் தொகுக்கப்பட்டு 1940களில் சென்னைப் பல்கலைக்கழக இண்டர்மீடியேட் தேர்வுக்கான பாடத்திட்டமாக வைக்கப்பட்டது.
# இந்தோனேசிய அரசமைப்புச் சட்டம்

**இந்தோனேசிய அரசமைப்புச் சட்டம்** (*Constitution of Indonesia*, , *UUD '45*) இந்தோனேசியாவின் அரசாண்மைக்கான அடிப்படை ஆவணம் ஆகும். இரண்டாம் உலகப் போர் முடிவில் சப்பானியர்களின் கட்டுப்பாட்டிலிருந்து இந்தோனேசியா வெளிவந்த காலத்தில், 1945ஆம் ஆண்டு சூன்,சூலை, ஆகத்து மாதங்களில் எழுதப்பட்டது. இது 1949இல் கூட்டரசு அரசியலமைப்பாலும் 1950இல் தற்காலிக அரசமைப்புச் சட்டத்தாலும் செல்லத்தகாததாக்கப்பட்டாலும் குடியரசுத் தலைவர் சுகர்ணோவின் அறிவிக்கையால் சூலை, 5, 1959இல் மீண்டும் செயற்பாட்டிற்கு வந்தது.  
இது சுகர்ணோ பரிந்துரைத்த பஞ்சசீலக் கொள்கைகளை முன்னிறுத்துகிறது. இதன்படி செயற்பிரிவு, சட்டப்பிரிவு, நீதிப் பிரிவுகளுக்கிடையே குறைந்த பிரிவினையே உள்ளது. இந்த அரசியலமைப்பு "நாடாளுமன்ற பண்புகளுடனான குடியரசுத் தலைவருக்குரியதாக" விவரிக்கப்படுகின்றது. 1998இல் நடந்த இந்தோனேசியப் புரட்சியை அடுத்து குடியரசுத் தலைவர் சுகார்த்தோ பதவி விலகிய பின்னர்பல அரசியல் சீர்திருத்தங்கள் மேற்கொள்ளப்பட்டன; இந்தோனேசிய அரசமைப்பில் பல திருத்தங்கள் நிறைவேற்றப்பட்டு, அரசின் மூன்று பிரிவுகளிலுமே மாற்றங்கள் ஏற்படுத்தப்பட்டன; கூடுதல் மனித உரிமைகளுக்கான சட்டங்களும் சேர்த்துக் கொள்ளப்பட்டன.
# இந்தோனேசிய அரசமைப்புச் சட்டம்

## உள்ளடக்கம்

### முகவுரை

முகவுரையில் பஞ்ச சீலக் கொள்கைகள் உள்ளன.
# இந்தோனேசிய அரசமைப்புச் சட்டம்

## உள்ளடக்கம்

### அங்கம் 1 : நாடும் இறையாண்மையும்

இந்தோனேசியா ஒரு குடியரசு நாடாகும். மக்களின் கைகளில் ஆட்சி இருக்கிறது. சட்டப்படி அரசு செயல்படும்.
# இந்தோனேசிய அரசமைப்புச் சட்டம்

## உள்ளடக்கம்

### அங்கம் 2 : சட்டமன்றம்

இந்த மன்றம் மக்கள் பிரதிநிதிகள் குழு, பிராந்திய பிரதிநிதிகள் குழு ஆகிய இரு குழுக்களின் உறுப்பினர்களைக் கொண்டது. இவர்கள் அனைவரும் மக்களால் தேர்ந்தெடுக்கப்படுகின்றனர். சட்டங்களை இயற்றவும், திருத்தவும், இந்த மன்றம்குடியரசுத் தலைவரை நியமிக்கவும், நீக்கவும் அதிகாரம் கொண்டது.
# இந்தோனேசிய அரசமைப்புச் சட்டம்

## உள்ளடக்கம்

### அங்கம் 3: நாட்டின் செயலாக்கத் துறை

குடியரசுத் தலைவரின். அதிகாரங்களும் பணிகளும் இந்த அங்கத்தில் உள்ளன. குடியரசுத் தலைவருக்கும், துணைக் குடியரசுத் தலைவருக்குமான தகுதிகள் வரையறுக்கப்பட்டுள்ளன. இருவரும் அதிக பட்சம் இரு முறை மட்டுமே தேர்ந்தெடுக்கப்பட முடியும். இவர்கள் பொதுத் தேர்தலின் மூலமே தேர்ந்தெடுக்கப்பட வேண்டும். இந்த அங்கத்தில் பதவி நீக்க முறையும், உறுதிமொழியும் உள்ளன.
# இந்தோனேசிய அரசமைப்புச் சட்டம்

## உள்ளடக்கம்

### அங்கம் 5: அமைச்சர்கள்

அமைச்சரவையில் உள்ள அமைச்சர்களைப் பற்றிய சட்டங்கள் உள்ளன. குடியரசுத் தலைவர் அமைச்சர்களை நியமிப்பார்.
# இந்தோனேசிய அரசமைப்புச் சட்டம்

## உள்ளடக்கம்

### அங்கம் 6: உள்ளாட்சி அமைப்புகள்

இந்தோனேசியா மாகாணங்களாக பிரிக்கப்பட்டுள்ளது. ஒவ்வொரு மாகாணமும் நகரங்களாகவும், உட்பிரிவுகளாகவும் பிரிக்கப்பட்டுள்ளன. இந்த ஆட்சி அமைப்புகளின் தலைவர்கள் பொதுத் தேர்தலின் வழி தேர்ந்தெடுக்கப்படுவர்.
# இந்தோனேசிய அரசமைப்புச் சட்டம்

## உள்ளடக்கம்

### அங்கம் 7: மக்கள் பிரதிநிதிகள் குழு

இதன் உறுப்பினர்களை பொதுத் தேர்தல் மூலமாக மக்கள் தேர்ந்தெடுப்பர். சட்டங்களை இயற்றவும், திருத்தவும், நிதிக்கணக்கை சமர்ப்பிக்கவும் அதிகாரம் கொண்ட அமைப்பு.
# இந்தோனேசிய அரசமைப்புச் சட்டம்

## உள்ளடக்கம்

### அங்கம் 7. பிரிவு 1: மாகாண பிரதிநிதிகள் குழு

ஒவ்வொரு மாகாணத்தில் இருந்து சம எண்ணிக்கையிலான உறுப்பினர்களை பொதுத் தேர்தல் மூலமாக மக்கள் தேர்ந்தெடுப்பர். மக்களின் உள்ளூர் அளவிலான பிரச்சனைகளை தீர்ப்பதற்கான சட்டங்களை இந்தக் குழு இயற்றும்.
# இந்தோனேசிய அரசமைப்புச் சட்டம்

## உள்ளடக்கம்

### அங்கம் 7 பிரிவு-2 பொதுத் தேர்தல்கள்

பொதுத் தேர்தல் ஐந்தாண்டுகளுக்கு ஒரு முறை நடத்தப்படும். சட்டமன்றக் குழுவினரும், குடியரசுத் தலைவரும், துணைக் குடியரசுத் தலைவரும் பொதுத் தேர்தல் மூலமாக தேர்ந்தெடுக்கப்படுகின்றனர். தேர்தல் நேர்மையாகவும், சிக்கல் இன்றியும் நடத்தப்பட வேண்டும். மாகாண பிரதிநிதிகள் குழுவில் உறுப்பினராக போட்டியிடுவோர் தனியாட்களாக இருப்பர். ஏனைய குழுக்களில் உறுப்பினராக போட்டியிடுவோர் அரசியல் கட்சியை முன்னிறுத்துபவர்களாக இருப்பர்.
# இந்தோனேசிய அரசமைப்புச் சட்டம்

## உள்ளடக்கம்

### அங்கம் 8 : நிதி

ஒவ்வொரு ஆண்டுக்கும் ஆன நிதியறிக்கையை குடியரசுத் தலைவர் அறிவிப்பார். இது மக்கள் பிரதிநிதிகள் குழுவின் பார்வைக்கு வரும்.
# இந்தோனேசிய அரசமைப்புச் சட்டம்

## உள்ளடக்கம்

### அங்கம் 8, பகுதி 1 : உச்ச கண்காணிப்பு முகவம்

நாட்டின் நிதிநிலையை மேற்பார்வையிடுவதற்கான அமைப்பு
# இந்தோனேசிய அரசமைப்புச் சட்டம்

## உள்ளடக்கம்

### அங்கம் 9: நீதித்துறை

நீதித்துறைக்கான சுதந்திரத்தை உறுதிப்படுத்துகிறது. உச்சநீதிமன்றத்தின் பொறுப்பையும், தன்மையையும் விளக்குகிறது.
# இந்தோனேசிய அரசமைப்புச் சட்டம்

## உள்ளடக்கம்

### அங்கம் 9, பகுதி 1 : நாட்டின் எல்லை வரையறை

இந்தோனேசியா தீவுக்கூட்டம் என்றும் உரிமைகளை சட்டம் தீர்மானிக்கிறது என்றும் கூறுகிறது.
# இந்தோனேசிய அரசமைப்புச் சட்டம்

## உள்ளடக்கம்

### அங்கம் 10 : மக்களும் தங்கியிருப்போரும்

அனைத்து குடிமக்களும் சட்டத்தின் முன் சமம் என்று கூறுகிறது.
அனைவருக்கும் மனித உரிமைகள் உண்டு என்றும் கூறுகிறது
- ஏற்றத்தாழ்வின்றி வாழ்வதற்கான உரிமை
- மதத்தை கடைபிடிக்க சுதந்திரம்
- கல்வி, வேலை, குடியுரிமை பெறுவதற்கான உரிமை
- கருத்துச் சுதந்திரம்  
ஒவ்வொருவரும் அடுத்தவரின் உரிமையை போற்ற வேண்டும்.
# இந்தோனேசிய அரசமைப்புச் சட்டம்

## உள்ளடக்கம்

### அங்கம் 11 : மதம்

மக்களுக்கான மதசுதந்திரத்தை அரசு உறுதிபடுத்துகிறது.
# இந்தோனேசிய அரசமைப்புச் சட்டம்

## உள்ளடக்கம்

### அங்கம் 12: தேசிய பாதுகாப்பு

நாட்டின் பாதுகாப்பை உறுதி செய்யும் உரிமை அனைத்து குடிமக்களுக்கும் உண்டு. இராணுவம், காவல்துறை ஆகியவற்றை அமைக்கும் முறையும் கூறப்பட்டுள்ளது.
# இந்தோனேசிய அரசமைப்புச் சட்டம்

## உள்ளடக்கம்

### அங்கம் 13 : கல்வியும் பண்பாடும்

நாட்டிலுள்ள அனைத்து குடிமக்களுக்கும் கல்வி பெறுவதற்கான உரிமை உண்டு. அரசின் நிதி பயன்பாட்டில் 20 % பணத்தை மக்களின் கல்விக்காக ஒதுக்க வேண்டும்.
# இந்தோனேசிய அரசமைப்புச் சட்டம்

## உள்ளடக்கம்

### அங்கம் 14 : பொருளாதாரமும் சமூக நலமும்

வறுமையில் வாடுவோரை காப்பதும் அரசின் கடன்
# இந்தோனேசிய அரசமைப்புச் சட்டம்

## உள்ளடக்கம்

### அங்கம் 15 : கொடி, மொழி, சின்னம், தேசிய கீதம்

இந்தோனேசியாவுக்கான தேசியக் கொடி, தேசிய மொழியாக இந்தோனேசிய மொழி, தேசிய கீதம் ஆகியவற்றை வரையறுக்கிறது.
# மயிலூற்று அருவி

**மயிலூற்று அருவி** அல்லது **மயிலூத்து அருவி** தமிழ்நாட்டின் பெரம்பலூர் மாவட்டத்தின் மேற்கு எல்லையாக விளங்கும் பச்சைமலை அடிவாரத்தில் உள்ள லாடபுரம் ஊராட்சியில் அமைந்துள்ள ஒரு அருவி. இது பெரம்பலூரிலிருந்து 15 கிலோமீட்டர் தொலைவில் துறையூர் செல்லும் வழியில் உள்ளது. ஆண்டின் பெரும்பகுதியில் வறண்டிருப்பினும் அக்டோபர் - நவம்பர் திங்களில் பொழியும் மழையால் இந்த அருவி செழிப்புற்றுச் சுற்றுலா ஈர்ப்புப் பகுதியாக விளங்குகின்றது.
# இண்டியம்(III) தெலூரைடு

**இண்டியம்(III) தெலூரைடு** *(Indium(III) telluride)* என்பது In<sub></sub>2Te<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இச்சேர்மத்தின் பண்புகள் உலோக கலப்பு உலோகம் மற்றும் அலோகக் கலப்பு உலோக அயனிப் படிகம் ஆகியனவற்றுக்கு இடைப்பட்ட பண்புகளைக் கொண்டிருக்கிறது. இதனால் இச்சேர்மம் நடுப்பட்ட கடத்துத் திறன் கொண்டிருக்கிறது மற்றும் ஒரு குறைக்கடத்தியாகவும் வகைப்படுத்தப்படுகிறது.
# வங்காளப் புலி

**வங்காளப் புலி** (*Panthera tigris tigris*) புலியினத்தில் ஒரு சிற்றினம் ஆகும். பூனை குடும்பத்தில் இன்று வாழும் மிகப்பெரிய உயிரினங்களில் இதுவும் ஒன்றாகும்.  
இந்தப் புலிகள் இந்திய துணைக்கண்டத்தில் ஏறத்தாழ 12,000 முதல் 16,500 ஆண்டுகள் முன்பிருந்து வாழ்ந்து வருவதாக மதிப்பிடப்பட்டுள்ளது. இன்று வேட்டையாடுதல், வாழ்விட இழப்பு போன்றவற்றால் இந்த இனம் அச்சுறுத்தப்படுகிறது. 2011 ஆம் ஆண்டு 2,500க்கும் குறைவான புலிகளே காட்டு பகுதிகளில் வாழ்வதாக மதிப்பிடப்பட்டுள்ளது.  
வங்காளப் புலி 19 ஆம் நூற்றாண்டு வரை மேற்கே சிந்து நதி பள்ளத்தாக்கிலிருந்து கிட்டத்தட்ட இந்தியா முழுவதும், பாக்கித்தான், தெற்கு நேபாளம், வங்காளதேசம், பூட்டான், மியன்மார் மற்றும் தென்மேற்கு சீனா ஆகிய நாடுகளில் காணப்பட்டது. ஆனால் இன்று, இது இந்தியா, வங்காளதேசம், நேபாளம், பூட்டான் மற்றும் தென்மேற்கு சீனாவில் மட்டுமே வாழ்கிறது. வங்காளப் புலிகள் பெரும்பாலும் உடலின் மீது 21–29 கோடுகளைக் கொண்டுள்ளன. சில நேரங்களில் தங்க நிற தோலில் சிவப்பு-பழுப்பு நிற கோடுகளுடன் இருக்கும் புலிகளும் பதிவுசெய்யப்பட்டுள்ளன.  
புலியின் மண்டை ஓடு சராசரியாக ஆண் புலிகளில் 35.1 செ. மீ. மற்றும் பெண் புலிகளில் 29.3 செ. மீ. நீளம் கொண்டதாக இருக்கிறது.இது தடிமனான பற்களைக் கொண்டுள்ளது. இதன் கோரை பற்கள் 7.5 முதல் 10 செ. மீ. நீளம் கொண்டதாக இருக்கிறது.  
ஆண் புலிகள் 283 முதல் 311 செ. மீ. மற்றும் பெண் புலிகள் 255 முதல் 285 செ. மீ. நீளம் கொண்டதாக இருக்கும். இவை பொதுவாக 90 முதல் 110 செ. மீ. வரை தோள்பட்டை உயரம் கொண்டதாக இருக்கின்றன. ஆண் புலிகள் 200 முதல் 260 கிலோ எடையும், பெண் புலிகள் 110 முதல் 180 கிலோ எடையும் கொண்டிருக்கின்றன.
# வங்காளப் புலி

## பரம்பல்

ஏறத்தாழ 20,000 ஆண்டுகளுக்கு முன்னர் கடல் மட்டங்கள் தாழ்த்வாக இருந்த காலத்தில் புலிகள் இலங்கைக்கு வந்ததாகத் தெரிகிறது. பின்னர் இவை நிலப்பாலத்தால் இணைக்கப்பட்டிருந்த தென்னிந்தியாவிற்கு வந்திருக்கலாம். வங்காளப் புலி 19 ஆம் நூற்றாண்டு வரை மேற்கே சிந்து நதி பள்ளத்தாக்கிலிருந்து கிட்டத்தட்ட இந்தியா முழுவதும், பாக்கித்தான், தெற்கு நேபாளம், வங்காளதேசம், பூட்டான், மியன்மார் மற்றும் தென்மேற்கு சீனா ஆகிய நாடுகளில் காணப்பட்டது. ஆனால் இன்று, இது இந்தியா, வங்காளதேசம், நேபாளம், பூட்டான் மற்றும் தென்மேற்கு சீனாவில் மட்டுமே வாழ்கிறது.  
2008 ஆம் ஆண்டு புலிகள் கணக்கெடுப்பின் போது, இந்தியாவில் மொத்த புலிகளின் எண்ணிக்கை 1,411 என மதிப்பிடப்பட்டது. இந்தியா முழுவதும், புலிகள் வசிக்கும் ஆறு இயற்கை வளாகங்கள் கணக்கெடுக்கப்பட்டன. அவை பின்வருமாறு:கங்கை சமவெளி, மத்திய இந்திய மலைப்பகுதிகள், கிழக்குத் தொடர்ச்சி மலைகள், மேற்குத் தொடர்ச்சி மலை, பிரம்மபுத்திரா வெள்ள சமவெளிகள் மற்றும் சுந்தர்பனி சதுப்புநில காடுகள். 2018 ஆம் ஆண்டின் கணக்குப்படி இவற்றில் பெரும்பாலான புலிகளின் (ஏறத்தாழ 2,603–3,346) இந்தியாவில் வாழ்வதாக மதிப்பிடப்பட்டுள்ளது.  
2004 ஆம் ஆண்டு நிலவரப்படி, வங்காளதேசத்தில் 200 முதல் 419 புலிகள் வரை இருந்தன, இவைகளில் பெரும்பாலானவை சுந்தர்பனி காடுகளில் உள்ளன. 2017 இல், வங்காளதேசத்தில் புலிகளின் எண்ணிக்கை 84–158 ஆக மதிப்பிடப்பட்டது. 2013 ஆம் ஆண்டு கணக்கெடுப்பின் படி நேபாளத்தில் புலிகளின் எண்ணிக்கை 163-235 ஆகா உள்ளது. 2015 ஆம் ஆண்டு நிலவரப்படி, பூட்டானில் உள்ள புலிகளின் எண்ணிக்கை 89 முதல் 124 என மதிப்பிடப்பட்டுள்ளது. மேலும் சீனாவின் சில பகுதிகளில் இந்தப் புலிகள் தென்படுகின்றன.